hvem kan hjælpe med en super lækker opskrift på roastbeef .
opskrift på roastbeef søges
===========================


Roastbeef med ravigottedressing og salat  

 Tilberedningstid: 45 min. 4-5 personer   

 Roastbeef:  

¾ kg okseinderlår  

10 g smør  

½ tsk groft salt  

friskkværnet peber  

½ dl vand  

Bagte kartofler:  

1½ l vand  

½ spsk groft salt  

1¼ kg mellemstore kartofler  

Ravigottedressing:  

¼ liter creme fraiche 18%  

¼ dl ravigottedressing  

½ tsk groft salt   

friskkværnet peber  

1 dl piskefløde   

Salat:  

100 g små friske spinatblade  

1 liter salat revet i grove stykker (romaine, iceberg)  

100g frosne, optøede ekstra fine ærter  

Roastbeef:   

Brun kødet på alle sider i gyldent smør på en pande – ca. 3 min. i alt. Læg kødet i en lille bradepande, og sæt evt. et stegetermometer i siden på stegen. Drys med salt og peber. Kog panden af med vandet og hæld det ved kødet. Steg midt i ovnen ved 175o i ca. 45 min. Mål stegens centrumtemperatur efter ca. ½ time – den skal være 55o (rosa). Steg evt. kødet færdigt og tag det ud af ovnen. Lad stegen hvile tildækket i ca. ½ time. Skru op for ovnen til 250o.  

Bagte kartofler:  

Bring imens vand og salt i kog i en stor gryde. Skrub kartoflerne godt og kog dem i vandet i ca. 5 min. Hæld vandet fra og fordel kartoflerne på en plade med bagepapir. Bag kartoflerne midt i ovnen ca. ½ time mens stegen hviler.  

Ravigottedressing:  

Vend creme fraiche, ravigottesauce, salt og peber sammen. Pisk fløden til et let skum og vend det forsigtigt i blandingen. Lad dressingen trække tildækket i køleskabet i mindst ½ time. Smag til.  

Anret spinat, salat og ærter på et serveringsfad.  

Ved serveringen:  

Skær kødet i skiver og anret på et varmt fad. Skær et kryds i kartoflerne og anret på et fad. Server med salat og dressing  


Roast beef
----------


du kan koge stegen i 20 min. og derefter stege den i ca. 5 min på alle 4 sider og du har en dejlig roastbeef. hilsen Dorte..
roastbeef
---------


du hælder vand i en gryde så stegen den lige dækkes. bring vandet i kog, og put så stegen i. lad den koge i 18 min.og hæld vandet fra. nu steger du den i gryden ved svag varme til 65 grader på stegetermometer. lad stegen hvile i 15min. og så kan der serveres.
roastbeef....
-------------


Det lyder til at være en meget fin opskrift, som jeg vil prøve næste gang.
Ros
---


Husk at stegen først skal i vandet, når det spilkoger, så porerne lukkes straks - ellers ryger al saften ud i vandet, og du ender med en tør, kedelig steg....
ikke i koldt vand...
--------------------

